stanford-oval/wikipedia huggingface dataset:
Vintiöt

| Vintiöt |
| --- | --- |
 Sarjan tunnusteksti.
Tyyli:  sketsisarja
Kestoaika:  noin 25 minuuttia
Pääosissa:  Jussi Chydenius Samuli Edelmann Janus Hanski Kari Hietalahti Santeri Kinnunen Niko Saarela Juha Veijonen
Alkuperämaa:  Suomi
Alkuperäiskieli:  suomi
Verkko:  MTV3, Sub
Julkaistu:  1994
Esitetty:  14. syyskuuta 1994 – 29. toukokuuta 1995
Tuotantokausia:  1
Jaksoja:  26
Tuotanto
Tuottaja(t):  Markus Selin
Ohjaaja(t):  Aleksi Mäkelä
Leikkaaja(t):  Hannele Majaniemi Aleksi Mäkelä
Kuvaaja(t):  Henri Finer  Pini Hellstedt
Tuotantoyhtiö(t):  Harlin & Selin Productions
Seuraaja:  Vintiöt – Ten Years After
Aiheesta muualla
IMDb 
Elonet
Vintiöt on suomalainen vuosina 1994–1995 valmistunut alkujaan MTV3-kanavalla esitetty sketsisarja. Ennakkotiedoissa sarjaa suunniteltiin 34-osaiseksi mutta jaksoja lopulta valmistui 26 kappaletta. Sarjan ohjaajana toimi Aleksi Mäkelä ja tuottajana Markus Selin. Sarjan tuotantoyhtiönä toimi Harlin & Selin Productions. Nykyään sarjan kaikki oikeudet omistaa MTV3.
Sarjalle tehtiin vuonna 2003 12-osainen jatkosarja Vintiöt – Ten Years After. Vuonna 2014 osa sarjan näyttelijöistä ilmaisi kiinnostuksensa tehdä uusi Vintiöt -sarja, joka ei kuitenkaan lopulta toteutunut.
Esitysajat

Sarjan ensimmäinen jakso ensiesitettiin 14. syyskuuta 1994, ja viimeinen jakso 29. toukokuuta 1995. Syksyllä 1995 ensiesitettiin kuusiosainen sarja Vintiöiden kosto, joka sisälsi sarjan parhaita sketsejä. Alkuperäistä sarjaa esitettiin ensimmäisen kerran uusintana vuosina 2002-2003 MTV3-kanavalla, jonka aikana oli ajoittaisia esitystaukoja.Tällä esityskerralla sarjaa esitettiin jaksoon 13 saakka, jonka jälkeen aloitettiin esittämään vuonna 2003 valmistunutta Vintiöt – Ten Years After -sarjaa. Myöhemmin sarja on esitetty kokonaisuudessaan uusintana. Viimeisimpiä uusintoja alkuperäisestä sarjasta ja Vintiöiden kostosta on esittänyt televisiokanavat MTV3 ja Sub. Sarjan alkuperäiset jaksot kuuluvat nykyään myös suoratoistopalvelu MTV Katsomon valikoimaan.
Sarjan suunnittelu

Sketsisarjan suunnitteleminen alkoi Aleksi Mäkelän ja näyttelijätuttaviensa (muun muassa Samuli Edelmannin) ideasta tehdä sketsisarja. Kun sketsisarjan tekoon saatiin lainaan kamera tuottaja Markus Seliniltä, alkoivat he kysellä sarjaan tekijöitä. Sarjasta tehtiin pilottijakso MTV3:lle, jonka myötä televisiokanava tilasi sarjaan jatkoa. Sarjan käsikirjoittamiseen osallistuivat kaikki sarjan tekijät. Useimmat sketseistä kuvattiin ilman varsinaista käsikirjoitusta ja ensimmäisellä kuvauskerralla ilman uusintaottoja.
Sarjan tekijät ovat kuvailleet Vintiöiden olleen kaveriporukan yhteinen "terapiaprojekti", jota tehtiin vakavampien töiden ohessa. Sketsien kuvauspäivä oli useimmiten sunnuntai, jolloin kuvauksiin saapuivat ne, jotka kykenivät. Kuvausten aikaan näyttelijät olivat usein alkoholin vaikutuksen alaisena.
Vastaanotto

Sarja nousi ensiesityksen aikaan suureen suosioon. MTV3:n entisen ohjelmajohtaja Jorma Sairasen mukaan Vintiöt oli merkittävä sarja televisiokanavalle. Sairanen on kuvaillut sarjaa "omalaatuiseksi", "improvisoiduksi" ja "nuorisolle tehdyksi jutuksi, jota oli aika vähän siihen aikaan televisiossa". Helsingin Sanomien kriitikko Jukka Kajava arvioi sarjan ensiesityksen alkamisen aikaan, että "Mitään ihmeempää linjaa Vintiöistä ei ainakaan alkuun löydä".
Sarjasta tuli tunnetuksi useita hokemia, kuten esimerkiksi Asiaa! ja Väliaika, kahvia ja pullaa! , jotka jäivät elämään varsinkin nuorison keskuudessa. Muun muassa kouluilta tuli valituksia sarjan tekijöille, että sarjaa antaa "huonoa esimerkkiä", kun koulun oppilaat potkivat seiniä, kuten sarjan Ranen ja Keravan kollit -sketseissä olevat hahmot.
Julkaisut

Sarjan suosion myötä sarjan näyttelijät julkaisivat vuonna 1995 studioalbumin nimeltä Asiaa, joka sisälsi sketsejä ja kappaleita sarjan sketsihahmojen esittämänä. Sarjan näyttelijät Kari Hietalehti ja Janus Hanski julkaisivat samana vuonna Tervasaaren kesäteatteri -sketsejä C-kasetilla nimellä Jatimatik Rules O.K. Nämä alun perin C-kasetille julkaistut sketsit julkaistiin CD-formaattimuodossa vuonna 2005 julkaistulle Suomihuiput -sarjan levylle Vintiöt – Suomi Huiput. Vuonna 1995 Finnkino julkaisi kotitalouksiin sarjan valikoituja sketsejä VHS-kasettijulkaisuina. Sarjan alkuperäisiä jaksoja ei ole julkaistu toistaiseksi DVD:nä, mutta vuonna 1995 valmistunut Vintiöiden kosto -sarja löytyy osittain leikattuna vuonna 2004 ilmestyneestä Vintiöt Naked -DVD-julkaisusta.
Sarjan sketsien esittelyä

Alla olevat sketsit esiintyivät useammassa jaksossa.
Sarjan sketsien esittelyä > Eesti Aerobic

Virolainen jumppaohjelma, jossa Kaido Kuukapp ja "võimlemise kärbsed" (suom. "jumppakärpäset") -jumpparyhmä esittävät taitonsa.
Kari Hietalahti on kertonut keksineensä sketsin aiheen katselleensa Viron televisiokanavalta vironkielistä jumppaohjelmaa.
Sarjan sketsien esittelyä > Hundkarusellen

Ruotsinkielinen koira-aiheinen televisio-ohjelma, jota juontavat miehet Svante ja Sven.
Sarjan sketsien esittelyä > Kesämies

Karjalan murretta puhuva Kesämies luettelee asioita, joita hän saa tai ei saa tehdä.
Vuonna 2016 hahmo esiintyi VR:n #Pikanaperillä-kampanjan mainoksessa.
Sarjan sketsien esittelyä > Kyttäruutu

Parodia televisio-ohjelmasta Poliisi-TV, jota juontaa Sakari Kaulaote. Ohjelmassa käsiteltyihin tapauksiin liittyi usein todistajana, uhrina tai epäiltynä punapukuinen lenkkeilijä ja sketsin lopussa kaikkia jotain lenkkeilijän liikkeistä tietäviä pyydetään ottamaan yhteyttä.
Sarjan sketsien esittelyä > Maailman vahvimmat miehet Markku ja Ilkka

Sketsissä esitetään Markku- ja Ilkka-nimiset voimailijat idiootteina. Sketsi päättyy yleensä siihen, että Markku vetää Ilkkaa turpaan.
Sketsi oli parodia voimanostajista Ilkka Nummistosta ja Markku Suonenvirrasta. Nummisto ja Suonenvirta eivät kokeneet heistä tehtyjä sketsejä loukkaavina, vaan huvittivat heitä itseäkin, ja sketsien myötä saivat lisää kuuluisuutta.
Sarjan sketsien esittelyä > Nakkikaverit

Nakkikaverit Oy on grillikioskia pitävä yritys, jossa käy erilaisia asiakkaita. Asiakastilanteet usein eskaloituvat siihen, että asiakkaat saavat lopulta henkilökunnalta turpaan.
Nakkikaveri -sketsit kuvattiin KOM-teatterin edessä olevassa grillikopissa.
Sarjan sketsien esittelyä > Rane ja Keravan kollit

Keravan kollit potkivat usein talon seiniä ja keskustelevat erilaisista asioista, esimerkiksi mikä on paras bändi tai kuka on seksikkäin nainen. Rane on aina eri mieltä, ja kertoo asioista totuuden. Lisäksi Rane muutenkin alistaa kollit tarvittaessa väkivalloin ja laittaa heidät palvomaan häntä ja lausumaan ”Rane on kingi!”.
Sarjan sketsien esittelyä > Tervasaaren kesäteatteri

Kahden ihmisen esittämä teatterinäytös, jonka juoni on aina samankaltainen joka sketsissä: miehet keskustelevat, keskustelu päätyy siihen, että toinen miehistä ampuu vastanäyttelijänsä Jatimaticilla ja joutuu pidätetyksi.
Sketsi syntyi Aleksi Mäkelän ohjatessa vuonna 1993 elokuvaa Romanovin kivet. Kuvaustauolla Kari Hietalahti ja Janus Hanski hyppäsivät esittämään action -näytelmäkohtausta, joka päättyi karmeaan Jatimatic -konepistooliräiskintään. Hietalahti ja Hanski jatkoivat Tervasaaren kesäteatteri -sketsien esittämistä sarjan tekemisen jälkeenkin, muun muassa vuonna 2000 kaksikko esiintyi Emma-gaalassa.
Sarjan sketsien esittelyä > The Boys Are Back in Town!

Joukko alkoholin vaikutuksen alaisena olevia miehiä sekoilevat kaupungilla, kuten rautatieasemalla, laivaterminaalissa ja metrossa. Sketsien taustalla soi Thin Lizzyn vuonna 1976 levytetty kappale The Boys Are Back in Town.
Länsiterminaalissa kuvattua The Boys Are Back in Town -sketsiä ei esitetty televisiossa sarjan ensiesityksen aikaan, koska juuri esitysaikaan oli tapahtunut matkustaja-autolautta Estonian uppoaminen. Sketsi on esitetty sarjan myöhemmissä televisioesityksissä.
Sarjan sketsien esittelyä > Muita sketsijatkumoja

Haapojat ja Ruotsin serkku
"Mikä tämä on?" -mies
Moilanen
Portsareiden ylivaltaa
Teuvo – julistaja
VR:n laulajat Tenori Huttunen ja Basso Pasanen
Aiheesta muualla

MTV Katsomo: Vintiöt
| n k Solar Filmsin tuottamat elokuvat ja televisiosarjat |
| --- | --- |
Pitkät elokuvat:  Esa ja Vesa – auringonlaskun ratsastajat (1994)  Kummeli Kultakuume (1997)  Häjyt (1999)  Levottomat (2000)  Lomalla (2000)  Minä ja Morrison (2001)  Pahat pojat (2003)  Levottomat 3 (2004)  Populäärimusiikkia Vittulajänkältä (2004)  Vares – yksityisetsivä (2004)  Paha maa (2005)  Strákarnir okkar (2005)  Matti (2006)  Valkoinen kaupunki (2006)  Astrópía (2007)  Törni - sotilaan tarina (2007)  V2 – Jäätynyt enkeli (2007)  Tummien perhosten koti (2008)  Dark Floors (2008)  Kummeli Alivuokralainen (2008)  Reykjavik Whale Watching Massacre (2009)  Rööperi (2009)  Sisko tahtoisin jäädä (2010)  Vares – Pahan suudelma (2011)  Vares – Huhtikuun tytöt (2011)  Vares – Sukkanauhakäärme (2011)  Kotirauha (2011)  Frost (2012)  Vares – Kaidan tien kulkijat (2012)  Vares – Uhkapelimerkki (2012)  Puhdistus (2012)  Vares – Pimeyden tango (2012)  Imaginaerum (2012)  Robin – The Movie (2012)  Kaappari (2013)  Kekkonen tulee! (2013)  Tumman veden päällä (2013)  Kesäkaverit (2014)  Mielensäpahoittaja (2014)  Vares – Sheriffi (2015)  Soppalinnan salaseura (2015)  Luokkakokous (2015)  Kätilö (2015)  Hevisaurus (2015)  Äkkilähtö (2016)  Pahan kukat (2016)  Syysprinssi (2016)  Luokkakokous 2 – Polttarit (2016)  Saattokeikka (2017)  Yösyöttö (2017)  Kaikki oikein (2018)  Ilosia aikoja, Mielensäpahoittaja (2018)  Oma maa (2018)  Risto Räppääjä ja pullistelija (2019)  Olen suomalainen (2019)  Fingerpori (2019)  Tarhapäivä (2019)  Se mieletön remppa (2020)  Risto Räppääjä ja väärä Vincent (2020)  Metsäjätti (2020)  Luokkakokous 3 – Sinkkuristeily (2021) 
Televisiotuotannot:  Gladiaattorit (1993-1994)  Vintiöt (1994-1995)  Peltiheikit (1996)  Trabant express (1996)  Spice Girls - puoli tuntia pikasilmänruokaa (1998)  Vastanaineet (1998-1999)  Bioterror (1999)  Ihana mies (1999)  Muodollisesti pätevä (1999-2004)  Talossa on Saatana (1999)  Voitto kotiin (1999-2002)  Äkkiä Anttolassa (1999-2000)  Kirjava silta (2000)  Mustan kissan kuja (2000)  Kylmäverisesti sinun (2000-2005)  Liekki (2002)  Heikoin lenkki (2002-2005)  Haluatko filmitähdeksi? (2003)  Kaunis mies (2003)  Irtiottoja (2003)  Vintiöt – Ten Years After (2003)  Rikas mies (2004)  Miljonääri-Jussi (2004)  Avec Sara (2005)  Mallikoulu (2005-2015)  Kirkkaalta taivaalta (2006)  Kodit ja kalusteet (2006)  Pokerimestari 2006 (2006)  Studio Impossible (2006)  Suurin pudottaja (2006-)  Tikkurila-trilogia (2006)  Teräsvilla - Hevimatka navetan nurkasta Tavastian lavalle (2006)  Suomen Pelkokerroin (2008)  Tsaarin kenraali, Suomen marsalkka Mannerheim (2008)  Tuntemattomat (2008)  Älä unta nää (2008)  Pikkuveli (2010)  Kohtuuttomuuksia (2016) 
Rane ja Keravan kollit -sketseissä Rane (oikealla, Samuli Edelmann) kertoo Keravan kolleille (Niko Saarela ja Janus Hanski) asioista totuuden.
Tervasaaren kesäteatteri -sketseissä kaksi ihmistä (Janus Hanski ja Kari Hietalahti) keskustelevat, joka päättyy aina siihen, että toinen miehistä ampuu vastanäyttelijänsä Jatimaticilla.
Warm Your Heart

| Warm Your Heart Aaron Neville |
| --- | --- | --- |

LP-levyn kansikuvassa Aaron Neville. Valokuva: John Casado.
Studioalbumin tiedot
 Äänitetty : maaliskuusta 1990 maaliskuuhun 1991:   Ultrasonic Studios, New Orleans;   Conway Recording, Los Angeles;   Ocean Way Recording, Los Angeles;   Studio F, Los Angeles;   Russian Hill Recording, San Francisco;   Skywalker Ranch, Marin County
 Julkaistu: 1991
 Formaatti: LP-levy
 Tuottaja(t): Linda Ronstadt ja George Massenburg
 Tyylilaji: rhythm and blues, soul
 Kesto: 53.56
 Levy-yhtiö: A&M Records
Aaron Nevillen muut julkaisut
| The Mickey Mouse March 1986 | Warm Your Heart 1991 | The Grand Tour 1993 |
Warm Your Heart on yhdysvaltalaisen rhythm and blues- ja soul-laulaja Aaron Nevillen studioalbumi vuodelta 1991.
Nevillen lisäksi albumilla on mukana sellaisia levyttäneitä artisteja kuin Larry Carlton, Ry Cooder, Rita Coolidge, Dr. John, David Lindley, Linda Ronstadt ja Bob Seger.
Lauluntekijöinä esiintyvät Burt Bacharach ja Bob Hilliard; Jimmy Buffett; Tom Dowd, Jerry Wexler ja Ahmet Ertegun; John Hiatt; Randy Newman; Allen Toussaint ja Chuck Willis.
Kappaleet

Louisiana 1927 – 3.04
Everybody Plays the Fool – 4.25
It Feels Like Rain – 4.56
Somewhere, Somebody – 3.00
Don’t Go Please Stay – 2.40
With You in Mind – 3.32
That’s the Way She Loves – 4.45
Angola Bound – 4.32
Close Your Eyes – 3.10
La vie dansante – 3.21
Warm Your Heart – 3.49
I Bid You Goodnight – 4.00
Ave Maria – 4.40
House On A Hill – 3.56
Kokoonpano

Suluissa on mainittu kuinka monella kappaleella artisti esiintyy.
Renee Armand – kuoro, taustaäänet (4)
Rosemary Butler – kuoro, taustaäänet (5)
David Campbell – orkesterin sovitus ja johto (4)
Larry Carlton (GRP Recordsin artisti) – soolokitara (1)
Valerie Carter – taustaäänet, kuoro (4)
Ry Cooder – kitara, slide-kitara (2)
Rita Coolidge (Attic Music) – kuoro, taustaäänet, duettolaulu, kuoro  (5)
Dr. John – taustalaulu, ketjut, lyömäsoittimet, piano (2)
Donny Gerrard – kuoro, taustaäänet (4)
Bob Glaub – basso, lyömäsoittimet (4)
Willie Green – rummut (1)
Willie Greene Jr. – kuoro, taustaäänet (4)
Don Grolnick – piano, kosketinsoittimet (8)
Tony Hall – basso (4)
Daryl Johnson – basso (1)
Jimmy Johnson – basso (1)
Plas Johnson – tenorisaksofoni (2)
Jim Keltner – rummut (1)
Bobby King – taustaäänet (3)
Larry Klein – basso (1)
Russell Kunkel – ohjelmointi, rummut, tuottajana yhdellä kappaleella (2)
David Lindley – kitara (1)
Arnold McCuller – kuoro, taustalaulu, taustaäänet (6)
Aaron Neville – laulu, taustalaulu, taustaäänet, lehmänkello, paraatirumpu
Cyril Neville – congat (1)
Jason Neville – rap (1)
Dean Parks – kitarat, soolokitara, mandoliini (2)
Van Dyke Parks – kuorosovitus (1)
Linda Ronstadt (Elektra Entertainment) – kuoro, vihellys, kuorosovitus, taustaäänet, duettolaulu, sopraanolaulu  (5)
Bob Seger (Capitol Records) – taustalaulu, lyömäsoittimet (1)
Brian Stolz – kitara, taustalaulu, lyömäsoittimet (9)
Carlos Vega – rummut, lyömäsoittimet (8)
The Grace Episcopal Choir johtajanaan Dr. John Fenstermaker (2):
Poikakuoro: Aiden Miles, Stephen Neely, Scott Campbell, Peter Bach-y-Rita, Shan Nichols, Tom Oakley, Stephen Ferrand, Joshua Chuck
Kontratenorit: Robert Bell, Kevin Ames, Robert Fink
The Skywalker Symphony Orchestra:
Viulut: Jeremy Cohen, Jeremy Constant, Gail Cruz, Ron Erickson, Pavel Farkas, Steven Gehl, Daniel Kobialka, Roy Malan, Patrice May, Nathan Rubin, Jim Shallenberger, Dan Smiley
Alttoviulut: Susan Bates, Don Ehrlich, Ruth Freeman, Jim Hurley, Roxanne Jacobson, Becky Sebring, Nanci Severance, Basil Vendryes
Sello: Jenny Culp, Alan Gove, Judiyaba, David Kadarauch, Dennis Karmazyn, Thalia Moore
Kontrabasso: Larry Epstein, Shinji Eshima, Jeff Neighbor, Bill Ritchen
Huilu: Angela Koregelos
Klarinetti: David Breeden
Trumpetti: Glen Fischthal
Vetopasuuna: Mark Lawrence
Käyrätorvi: Dave Krehbiel
Kapellimestari: Pavel Farkas
Järjestelijät: Greg Sudmeier & Jeff Beal
Torvisektio (Epic Recordsin artisteja) kappaleella "Somewhere, Somebody":
Trumpetti ja sovitus: Gregory (Greg) Adams
Tenorisaksofoni: Emilio Castillo
Alttosaksofoni: Steven Grove
Baritonisaksofoni: Stephen Kupka
Trumpetti: Lee Thornburg
Tuotantotiedot

Levy-yhtiö: A&M Records, Los Angeles
Julkaisuvuosi: 1991
Tuottajat: Linda Ronstadt ja George Massenburg
Äänitys: George Massenburg. Äänitetty maaliskuusta 1990 maaliskuuhun 1991: Ultrasonic Studios, New Orleans; Conway Recording, Los Angeles; Ocean Way Recording, Los Angeles; Studio F, Los Angeles; Russian Hill Recording, San Francisco; Skywalker Ranch, Marin County
Miksaus: George Massenburg ja Nathaniel Kunkel, Conway Recording, Los Angeles
Jälkiäänitys: Jay Gallagher
Studioapulaiset: Nathaniel Kunkel, David Farrel, Marnie Riley, Craig Silvey, John Hurst, Brett Swain, Bob Edwards, M.T. Silvia, Noel Hazen
Masterointi: Doug Sax, The Mastering Lab, Los Angeles
Tuotannon järjestelyt: Ivy Skoff ja Arlene Matza
Tuotantoapulainen: Janet Stark
Taiteellinen johtaja: Chuck Beeson
Design: Chuck Beeson / Peter Grant
Valokuvaus: John Casado
Toinen puutarhasilta

| Toinen puutarhasilta |
| --- | --- |

Ylittää:  Moika
Sijainti:  Pietari
Siltatyyppi:  yksiaukkoinen vesistösilta
Pituus:  42,8 m m
Leveys:  20,0 m m
Koordinaatit:  59°56′27.85″N, 030°20′07.60″E   Kulttuuriperintökohde nro 7802250000
Lisää silta-artikkeleitaArkkitehtuurin teemasivulla
Toinen puutarhasilta (ven. 2-й Садовый мост, Vtoroi sadovyi most) on Moikajoen ylittävä silta Pietarin keskustassa Venäjällä. Toinen puutarhasilta kuten yläjuoksulla sijaitseva Ensimmäinen puutarhasilta yhdistää Ensimmäisen Admiralteiskin ja Spasskin saaren.
Se on käytössä oleva maantiesilta. Aivan sillan lähistöillä on Pietarin keskustan harvinainen ranta-alue, jota kehystää matala graniittireuna ja jossa nurmikko laskeutuu suoraan veteen. Tämä on paikka pienille retkeilyveneille, jotka eivät olleet tarpeeksi vahvoja kilpailemaan kaupunki päälaitureista.
Sijainti

Toinen puutarhasilta sijaitsee lähellä Mihailovskin puistoa (tai Mihailovin puutarhaa), jonka palatsissa sijaitsee nykyään Venäläisen taiteen museo. Hieman mutkainen polku viehkeän puiston läpi tuo Verikirkolle asti ja sen viereiseen kappeliin avattuun Kivimuseoon. Pitkin siltaa voi kulkea viheristutuksin somistetulle ja Moikan rantakatuihin rajoittuvalle  Mars-kentälle ja Kesäpuistoon tai vuonna 2016 jääkiekon MM-kisojen fanialueena toimineelle Talliaukiolle. Alajuoksulla Gribojedovin kanavan ja Moikan yhdistymiskohdassa sijaitsee Pietarin keskustan nähtävyystorin Konjušennaja-aukion mukaan nimetty silta Malo-Konjušennyi most, joka kuuluu Kolmoissilta (Troinoi most) –nimiseen kolmikkoon.
| 0 | 1 | 2 |
| --- | --- | --- |
|  Lähimpiä metroasemia Nevski prospekt ….. 699 m   Gostinyi Dvor ….. 866 m  Tšernyiševskaja ….. 1700 m  |  Lähimpiä jokisiltoja Malo-Konjušennyi most (silta) ….. 110 m  Ensimmäinen puutarhasilta ….. 350 m  Troitski most (silta) ….. 1100 m  Palatsisilta ….. 1300 m  Sininen silta ….. 1600 m  Pörssisilta ….. 1700 m  |  Lähimpiä nähtävyyksiä Talliaukio taikka Kivimuseo ….. 200 m  Vallankumoustaistelijoiden muistomerkki (Mars-kentällä) ….. 210 m  Verikirkko ….. 300 m  Pietari I:n kesäpalatsi (Kesäpuistossa) ….. 1000 m  Gostinyi Dvor ….. 1200 m  Mikaelinlinna ….. 1700 m  |
Sillan historiasta

XVIII vuosisadan puolivälissä tälle paikalle oli valmistunut alkuperäinen puinen silta, joka nimettiin Teatterisillaksi vuonna 1770 Mars-kentän lounaisnurkkaan perustetun "Vapaan venäläisen teatterin" mukaan.
XIX vuosisadan alussa Mars-kentän tienoille tehtävien uudelleenjärjestelyjen yhteydessä arkkitehti Carlo Rossi suunnitteli muuttuneeseen ympäristöön luontevampaa sulautumista myötä myös Moikajoen ylityksien uusimista. Näin ollen vuonna 1828 puinen Teatterisilta purettiin lähiseudulle Kolmoisillan rakentamisesta johtuvasti.
Vuonna 1876 tälle paikalle kuitenkin rakennettiin valurautaa yksisaukkoinen paalusilta, johon asennettiin kiskot hevosraitiotietä varten. Silta nimettiin viereisen Mihailovskin puiston mukaan Toiseksi puutarhasillaksi. 
Verikirkon takana sijaitsevalle Konjušennaja aukiolle saakka rajattavaa raitiovaunulinjaa varten vuonna 1933 yksiaukkoisen sillan paikalle rakennettiin kolmiaukkoinen puinen silta.
Vuosina 1960-1961 ikääntyneiden puisten kaiteiden paikalle asennettiin valurautainen taidevalanta, jota pidettiin Narvan riemukaaren luona Tarakanovka jokea 1830-luvulla ylittäneen kivisillan Vasili Stasovin piirustuksien mukaisesti toteutetun koristelun kopiona. Uusimistyöt onnistuivat M.I.Kalinin nimisen raitiovaunuvarikon valimomestareiden ansiosta, insinöörinä toimi P. Stepanov, arkkitehteina-restauroijina A. Poljakov, I. Benois ja kuvanveistäjä G. Tsygankov.
Vuosina 1966-1967 paikalle rakennettiin yksiaukkoinen silta, jossa pääkannatin oli teräsbetonia ja tuet vuorattuja graniitilla. Sillan päätyihin kiinnitettiin valaisinpylväät ja samanlaiset kuusitahkoiset pylväslyhdyt kuin Ensimmäisellä puutarhasillalla. Insinööri E. Boltunovan ja arkkitehti L. Noskovin työllä palautettiin sillan klassistinen tyyli.
Vuonna 1970 sillan arkkitehtuurisia yksityiskohtia kullattiin ja 1985 parannettiin graniittireunakiveystä.
Vuosina 1998-1999 todella huonokuntoinen silta, jossa raitiovaunukiskojen alle betonipintaan oli  kulunut kokonaisia reikiä, oli uudelleen restauroinnin tarpeessa. Silloin parannettiin siltafasadeja, vahvistettiin palkkien ja jänteiden välit, korvattiin kansilevyjä ja vedeneristystä, taiteellista koristelua ja kuviollisia rautakaiteita. Raitiorata purettiin, koska raitiovaunuliikennettä pidettiin liian meluisana, hitaana ja sen aiheuttamaa tärinää haitalliseksi sekä sillalle että lähistöllä oleville historiallisille rakennuksille. Arkkitehteina toimivat S. Suponitskji, D. Guzevitš ja N. Kozlovskaja. Silta avattiin 23. lokakuuta 1999.
Kaiteiden koristelua.
Kuusitahkoinen pylväslyhty.
Skellern (albumi)

| Skellern Peter Skellern |
| --- | --- | --- |

Studioalbumin tiedot
 Äänitetty : huhti-toukokuussa 1978   Chappell Studios, Lontoo
 Julkaistu: 1978
 Formaatti: LP-levy
 Tuottaja(t): Peter Skellern
 Tyylilaji: jazz-iskelmä
 Levy-yhtiö: Pendulum Records, Sonet
Skellern on brittiläisen laulaja-lauluntekijä ja kosketinsoittaja Peter Skellernin studioalbumi vuodelta 1978. Skellern on itse tuottanut albumin Pendulum Records -levy-yhtiölle. Julkaisijana on toiminut myös Sonet. Musiikin tyylilaji sijoittuu äänitysajankohdasta puolen vuosisadan taakse ns. jazz-aikakauteen.
Albumi on äänitetty huhti-toukokuussa 1978 Lontoossa Chappell-studioilla. Äänittäjä on Steve James apunaan Brian Robson. Vastaava tuottaja on Johnny Stirling.
Levykannen suunnittelusta ja valokuvista vastaa Martin Reavley. Takakannessa on valokuva klassiseen juhlapukuun sonnustautuneesta Skellernistä.
Kappaleet

Kappaleiden tekijä on Peter Skellern ellei toisin ole mainittu.
You and I
When I Got You
Big 'G'
'T's All 'cos o' You
While I'm Away
Love Is the Sweetest Thing (Noble)
Sweet Words
When Somebody Thinks You're Wonderful (Woods)
Put Out the Flame
Where Do We Go From Here
Ääninäyte
Näyte (10%, 0:15) kappaleesta.
Äänitiedostojen kuunteluohjeet
Kokoonpano

Peter Skellern – piano, laulu
Kevin Peek – soolokitara
Jeremy Beckett – rytmikitara
Lennie Bush – basso
Hal Fisher – rummut
Mukana on myös puhallinorkesteri The Grimethorpe Colliery Band. Puhallinsovituksista vastaavat Andrew Pryce Jackman ja Peter Skellern.
Luettelo Swakopmundin aiemmista kadunnimistä

Namibian itsenäisyyden jälkeen vuonna 1990 Swakopmundin kaupunginvaltuusto vaihtoi monet alun perin  saksan- ja afrikaansinkieliset kadunnimet niin, että nykyisin ne on nimetty SWAPOn johtajien, kannattajien ja nykyisten hallituksenjäsenten mukaan:
| Uusi nimi | Alkuperäinen nimi |
| --- | --- |
Albertina Amathila Ave.: Brücken (Bruecken) Straße
Anton Lubowski Ave.: Lazarett Straße
Daniel Tjongarero Street: Post Straße
Franzizka Van Neel Street: Mosely Ave./ Uraan Straße
Hendrik Witbooi Street: Schul / Roon Straße
Hidipo Hamutenya Ave.: Feld Straße
Mandume Ya Ndemufayo Street: Schlosser Straße
Moses Garoeb Street: Nordring / Südring
Nathaniel Maxuilili Street: Briete Str
Nelson Mandela Ave.: Winter Straße
Rakota Straße: Kolonel / Knobloch / Garnison Straße
Sam Nujoma Ave.: Kaiser Wilhelm Straße
Theo-Ben Gurirab Ave.: Banhof Straße
Tobias Hainyeko Street: Mittel / Garnison / Molkte Straße
Vrede Rede Ave.: Louis Botha Straße/ Dante Ave.